BMW rad 3 (E36)

BMW E36 je tretia generácia automobilov strednej triedy radu 3, ktorú vyrábala v rokoch 1990 až 2000 nemecká automobilka BMW. Tretia generácia bola uvedená koncom roku 1990 (ako model 1991) pre Európu a koncom roku 1991 (ako model 1992) pre USA a Kanadu. E36 je nasledovníkom modelu E30 a napokon bol sám nahradený modelom E46 v modelovom roku 1999. Model E36 mal enormný predajný úspech na trhu. Položil vysokú latku pre nasledovníka E46, ktorý mal vďaka nemu úspech v nasledujúcich rokoch.

E36 bol predávaný od roku 1991 až do roku 1999. Všetky sedany, kupé a kombi (touring) radu E36 používali "Z-axle" viacprvkovú nápravu vzadu, ktorá mala pôvod v modeli BMW Z1. Karoséria typu hatchback, známa ako BMW E36/5 alebo Compact bola identická s klasickým E36, ale iba od predného nárazníka po A-stĺpik. Za účelom ušetrenia miesta, kvôli zkosenej zadnej časti, používal Compact zadné šikmé rameno nápravy na základe starého modelu E30 (tiež sa montovalo do Z3 a M Coupe), namiesto viac prvkovej nápravy Z-axle, ktorú používali všetky ostatné E36.

BMW Compact bol uvedený v roku 1995 a začal sa vyrábať vo verzii 318ti. Bol veľmi populárny v Európe, ale mal veľký neúspech v Severnej Amerike. Kombi verzia zvaná "Touring" bola predávaná v Európe od roku 1995, ale nebola dostupná v USA.

Motory DOHC boli použité v celom rade, s variabilným časovaním ventilov VANOS, ktoré bolo predstavené v roku 1993. 2,5-litrový motor M50B25 použitý v modeloch 325i bol v roku 1996 nahradený 2,8-litrovým motorom M52B28, čím bol vytvorený model 328. Ďalší 2,5-litrový radový šesťvalec M52B25 bol znovu zavedený v roku 1998 ale modely ním vybavené boli označované ako 323i.

Medzinárodné modely

Sedany

Kupé

Kabriolety

Kombi (Touring)

Compact

Motoršport 
V pretekoch 24 Hours Nürburgring v roku 1998 vyhral E36 prvýkrát vôbec – verzia BMW E36 320d poháňaný naftovým motorom, ktorý nepotreboval toľko tankovacích zastávok ako jeho súperi.

Referencie

Iné projekty

Externé odkazy 
 Oficiálna webstránka BMW radu 3
 BMW E36 DIY

Automobily BMW
Automobily strednej triedy
Automobily so zadným náhonom
Sedany
Kombi
Kupé
Kabriolety
Hatchbacky